wannaphong/clean_thaiwikipedia huggingface dataset:
# ดินแดนซาไบคัลสกี
ดินแดนซาไบคัลสกี (, lit. "(The) Transbaikal krai"; , Über Baigalai khizaar; , Över Baigalyn khyaegaar) เป็นหนึ่งในหน่วยองค์ประกอบของประเทศรัสเซีย (ดินแดน) ที่เกิดขึ้นเมื่อวันที่ 1 มีนาคม ค.ศ. 2008 อันเป็นผลจากการรวมแคว้นชีตากับเขตปกครองตนเองอะกิน-บูร์ยัต หลังประชามติเมื่อวันที่ 11 มีนาคม 2008 เมืองหลวงของดินแดนคือเมือง ชีตา จากข้อมูลสำรวจประชากรปี 2010 ดินแดนมีประชากร 1,107,107 คน
# ตะดี้นจุ
ตะดี้นจุ  เป็นเดือนที่เจ็ดตามปฏิทินพม่าแบบดั้งเดิม

เทศกาล
วันเพ็ญเดือนตะดี้นจุ - วันเข้าพรรษา
วันอภิธรรม
เทศกาลจุดประทีป 
เทศกาลเยจอ (ปะซูนดอง ย่างกุ้ง)
เทศกาลเฉลิมฉลองเจดีย์
เทศกาลเจดีย์เมียตะลูน (ภาคมะกเว)
เทศกาลเจดีย์พองดออู้ (รัฐฉาน)

สัญลักษณ์
ดอกบัวหลวง
# เดอะทอมแอนด์เจอร์รีโชว์ (พ.ศ. 2557)
เดอะทอมแอนด์เจอร์รี่โชว์ (2014) (เป็นการ์ตูนทีวีแอนิเมชันของสหรัฐอเมริกา สร้างโดยวอร์เนอร์บราเธอส์แอนิเมชันและเรเนเกดแอนิเมชัน โดยสร้างจากตัวละครทอม กับ เจอร์รี่ ออกอากาศทางเทเลตูน ในแคนาดาเมื่อวันที่ 1 มีนาคม ค.ศ. 2001 และออกอากาศทางการ์ตูนเน็ตเวิร์คในสหรัฐเมื่อวันที่ 9 เมษายน ค.ศ. 2014 ตอนแรกที่ชื่อ เซย์ อังเคิ้ล จากนั้นปล่อยในรูปแบบสตรีมมิงทางเว็บบูมเมอแรง  ซึ่งเป็นการ์ตูนที่เป็นภาคต่อจากการ์ตูนชื่อเดียวกันปี ค.ศ. 1975

 ตัวละคร 
 หลัก 
ทอม
เจอร์รี่
สไปค์
ไทค์ - ลูกชายของสไปค์
ริก กับ จินเจอร์ – เจ้าของทอมและสไปค์ ริกชื่นชอบสไปค์ ส่วนจินเจอร์ชื่นชอบทอม
บุช
แควกเกอร์ – เป็ดสีเหลือง เพื่อนสนิทของเจอร์รี่
ทัฟฟี่ – หลานชายของเจอร์รี่

 เสริม 
 ฮิวดี้กับบิตตี้ - แม่มดสองพี่น้องเจ้าของทอมกับเจอร์รี่ (ฮิวดี้เป็นพี่ และบิตตี้เป็นน้อง)
 เกรย์สัน
 นิวต์
 นโปเลียน - หนูสีเทาในห้องทดลอง
 แฮมสเตอร์ - หนูแฮมสเตอร์ในห้องทดลอง เพื่อนของนโปเลียน
 ดร.บิ๊กบี้
 ผู้บรรยาย
 ทูเดิลส์ การ์เลอร์ – แฟนสาวของทอม

 ประกอบ 
 ทูตส์ – แฟนสาวของเจอร์รี่
 มัสเซิลส์ เมาส์ – ลูกพี่ลูกน้องของเจอร์รี่
 มิส เบ็ตตี ซู – แฟนสาวของมัสเซิลส์ เมาส์
 อังเคิล พีโคส – ลุงของเจอร์รี่
 ไลท์นิง แคต
 มีทเฮด แคต
 แฮรี่ - เป็นลุงของเจอร์รี่ที่มาจากฮาวาย

 ตอน
# บิตอลา
บิตอลา (; ) เป็นนครทางทิศตะวันตกเฉียงใต้ของประเทศมาซิโดเนียเหนือ เมืองตั้งอยู่ทางแยกที่สำคัญที่เชื่อมภูมิภาคทางทิศใต้ของทะเลเอเดรียติกกับทะเลอีเจียนกับยุโรปกลาง และเป็นศูนย์กลางการปกครอง วัฒนธรรม อุตสาหกรรม การค้า และการศึกษา เป็นที่รู้จักในมาตั้งแต่สมัยจักรวรรดิออตโตมันในฐานะ "นครแห่งกงสุล" เนื่องจากมีสถานกงสุลของประเทศจากยุโรปหลายแห่ง

บิตอลาในยุคออตโตมันมีชื่อว่า Manastir หรือ Monastir ถือเป็นเมืองที่เก่าแก่ที่สุดเมืองหนึ่งของประเทศมาซิโดเนียเหนือ บิตอลาเป็นเมืองที่มีประชากรมากเป็นอันดับ 2 ของประเทศMacedonian census, language and religion
# เรืออู่ลำเลียงพลสะเทินน้ำสะเทินบก
เรืออู่ลำเลียงพลสะเทินน้ำสะเทินบก  หรือ เรือยกพลขึ้นบกขนาดใหญ่แบบอู่ลอย (แอลพีดี) (อักษรย่อ: LPD) เป็นเรือการสงครามสะเทินน้ำสะเทินบก, เรือรบที่จัดทหารลงเรือ และส่วนสำคัญต่อการขึ้นฝั่งของกำลังรบยกพลขึ้นบกสำหรับภารกิจการสงครามนอกประเทศ หลายกองทัพเรือกำลังใช้งานเรือประเภทนี้ โดยทั่วไปแล้วเรือจะถูกออกแบบมาเพื่อส่งกองกำลังเข้าสู่เขตสงครามทางทะเล แม้ว่าพวกเขาจะมีความสามารถในการใช้เฮลิคอปเตอร์ขนส่งอย่างสม่ำเสมอ

เรืออู่ลำเลียงพลสะเทินน้ำสะเทินบกปฏิบัติภารกิจของการลำเลียงพลสะเทินน้ำสะเทินบก, เรือบรรทุกสะเทินน้ำสะเทินบก และเรืออู่ระบายพล (แอลเอสดี) รุ่นเก่าโดยผสมผสานทั้งดาดฟ้าขึ้นลงของเครื่องบินและดาดฟ้าตอนที่มีฝาอับเฉาที่สามารถถ่วงท้องเรือ รวมถึงลดถ่วงท้องเรือเพื่อสนับสนุนเรือระบายพลหรือยานพาหนะสะเทินน้ำสะเทินบก ความแตกต่างที่สำคัญระหว่างแอลเอสดีและแอลพีดี คือ ในขณะที่ทั้งคู่มีลานจอดเฮลิคอปเตอร์ แต่แอลพีดีก็มีโรงเก็บเครื่องบินสำหรับการป้องกันและบำรุงรักษา ในกองทัพเรือสหรัฐ ชั้นใหม่ของแอลพีดีได้รับช่วงแอลเอสดีชั้นเก่า และทั้งกองทัพเรือกับเหล่านาวิกโยธินสหรัฐกำลังมองหาเรืออู่ลำเลียงพลสะเทินน้ำสะเทินบก เพื่อเป็นส่วนสำคัญของโครงการแอลเอกซ์(อาร์) เพื่อแทนที่เรืออู่ระบายพลของพวกเขา
# เจ้าหญิงลัลลา เอมินา
เจ้าหญิงลัลลา เอมินา  ประสูติเมื่อวันที่ 8 เมษายน พ.ศ. 2497 เป็นพระราชธิดาเพียงพระองค์เดียวใน สมเด็จพระราชาธิบดีโมฮัมเหม็ดที่ 5 แห่งโมร็อกโก ประสูติแด่ เจ้าหญิงลัลลา บาเฮีย เจ้าหญิงพระวรราชชายาพระองค์ที่ 2 โดยทรงเป็นพระขนิษฐาต่างพระมารดาของ สมเด็จพระราชาธิบดีฮะซันที่ 2 แห่งโมร็อกโก พระปิตุจฉา (อาหญิง) ใน สมเด็จพระราชาธิบดีมุฮัมมัดที่ 6 แห่งโมร็อกโก รัชกาลปัจจุบัน เจ้าหญิงลัลลา เอมินา ทรงดำรงตำแหน่งประธานสมาคมกีฬาขี่ม้าแห่งชาติโมร็อกโก ตั้งแต่ปี 2542 - 2555 
 เสกสมรส 
พระองค์ทรงเสกสมรสกับ ชารีฟ มูลัย อิดริช อัล-วาซานิ มีพระธิดาเพียงคนเดียวคือ
ชารีฟา ลัลลา ซูมายา อัล-วาซานิ 

เจ้าหญิงลัลลา เอมินา สิ้นพระชนม์ด้วยโรคมะเร็งปอด เมื่อวันที่ 16 สิงหาคม 2555 สิริพระชันษา 58 ปี 
 อ้างอิง 
 "Princess Lalla Amina at two years old". Les actualités françaises - INA - at 4 min 30 sec. Retrieved 24 September 2016.
 "Princess Lala Amina, aunt of King Mohammed VI, passes away". Morocco World News. 16 August 2012. Archived from the original on 21 August 2012. Retrieved 22 August 2012.
 http://www.slateafrique.com/93271/la-petite-soeur-hassan-ii-est-plus-maroc
 Morocco: HRH Princess Lalla Amina Dies allAfrica.com, 16 August 2012
# ตอตะลี่น
ตอตะลี่น  เป็นเดือนที่หกตามปฏิทินพม่าแบบดั้งเดิม

เทศกาล
เทศกาลแข่งเรือ 

สัญลักษณ์
ดอกยมหิน
# นะดอ
นะดอ  เป็นเดือนที่เก้าตามปฏิทินพม่าแบบดั้งเดิม

เทศกาล
เทศกาลนะมะฮากีริ (เขาโปะป้า)
เทศกาลวรรณกรรมและศิลปะ 
เทศกาลเฉลิมฉลองเจดีย์
เทศกาลเจดีย์โบตะทอง (ย่างกุ้ง)

สัญลักษณ์
ดอกสิงโตโคมขาว
# ปยาโต
ปยาโต  เป็นเดือนที่สิบตามปฏิทินพม่าแบบดั้งเดิม

เทศกาล
วันปีใหม่กะเหรี่ยง (วันแรกเดือนปยาโต)
เทศกาลอัศวยุทธหลวง 
เทศกาลเฉลิมฉลองเจดีย์
เทศกาลอานานดาพะย่า (พุกาม)

สัญลักษณ์
ดอกพวงแก้วกุดั่น
# ฮวัง ชี-ย็อล
ฮวัง ชี-ย็อล (; เกิด 3 ธันวาคม 2525) เป็นนักร้องชายชาวเกาหลีใต้ พิธีกรรายการโทรทัศน์ Immortal Songs 2 และอดีตผู้เข้าแข่งขันรายการโทรทัศน์ของจีน I Am a Singer (ซีซัน 4) (ได้อันดับที่ 3)  เขาเปิดตัวอย่างเป็นทางการในปี พ.ศ. 2550 ได้ออกอัลบั้มเดี่ยวชื่อ Chi Yeul (치열)  และสตูดิโออัลบั้มเต็ม Five senses (오감) 

ในเดือนมีนาคม พ.ศ. 2558 เขาไปออกรายการโทรทัศน์ I Can See Your Voice  ทางช่อง Mnet ซึ่งประสบความสำเร็จได้รับความนิยมอย่างสูงเป็นจุดเปลี่ยนให้เขากลับมาได้รับความนิยมอีกครัง ตั้งแต่นั้นมาเขาก็ได้ออกในรายการโทรทัศน์อื่น ๆ เช่น Immortal Songs: Singing the Legend, Radio Star,  I Live Alone, Knowing Bros, Happy Together  หูหนานทีวีในประเทศจีนได้เชิญให้เขาเข้าร่วมในรายการ I Am a Singer (ซีซัน 4)  และเมื่อวันที่ 13 มิถุนายน 2017 เขาได้ออกมินิอัลบั้มแรก Be Ordinary และทำให้เขาเป็นศิลปินเดี่ยวที่ขายดีที่สุดในช่วงครึ่งปีแรก 

 ผลงานเพลง 
 สตูดิโออัลบั้ม 

TitleรายละเอียดPeak chart positionsSales KOR 
 
  เกาหลีใต้Five Senses (오감) จำหน่าย: June 5, 2007
 Label: Cooking Music
 Formats: CD — The Four Seasons Released: January 21, 2019
 Label: How Entertainment
 Formats: CD, digital download 2 
KOR: 105,227 ChineseChi-yeul. Love (致列·愛) Released: December 25, 2017
 Label: Guoyun Culture
 Formats: CD, digital download— 
CHN: 1,200,000+ "—" denotes album did not chart or was not released in that region.

 ผลงานการแสดง
# กะโซน
กะโซน  เป็นเดือนที่สองตามปฏิทินพม่าแบบดั้งเดิม

เทศกาล
วันเพ็ญเดือนกะโซน - วันวิสาขบูชา 
 เทศกาลรดน้ำต้นโพธิ์ 

สัญลักษณ์
ดอกจำปา
# นะโยน
นะโยน  เป็นเดือนที่สามตามปฏิทินพม่าแบบดั้งเดิม

เทศกาล
เทศกาลพระไตรปิฏก  - การสอบพระปริยัติธรรมระดับชาติของภิกษุ
วันเพ็ญเดือนนะโยน - วันมหาสมัย 

สัญลักษณ์
ดอกมะลิ
# วาโซ
วาโซ  เป็นเดือนที่สี่ตามปฏิทินพม่าแบบดั้งเดิม

เทศกาล
วันเพ็ญเดือนวาโซ - วันธรรมจักร 
วันเข้าพรรษา 

สัญลักษณ์
ดอกมะลิก้านแดง
# วากอง
วากอง  เป็นเดือนที่ห้าตามปฏิทินพม่าแบบดั้งเดิม

เทศกาล
เทศกาลนะตอง-บโย่น 
เทศกาลมะฮาโดะ 

สัญลักษณ์
ดอกกระเทียมช้าง
# เหมือดคน
เหมือดคน มะไฟแรด หรือ นมวัว  เป็นพืชในวงศ์ย่านตีเมีย ลักษณะเป็นไม้ยืนต้นขนาดเล็ก สูงได้ถึง 7 เมตร ขึ้นรวมกันเป็นกลุ่ม มีหนามแหลมตามลำต้นและกิ่งก้าน ลำต้นและกิ่งอ่อนมีสีเขียว เมื่อแก่จะแตกเป็นร่องลึก ใบเป็นใบเดี่ยวเรียงเวียนสลับ รูปรีแกมรูปไข่หรือรูปขอบขนาน ขนาด 5 × 18 เซนติเมตร ปลายใบแหลม โคนใบเรียวแหลม ขอบใบเรียบ ก้านใบมีขนนุ่ม ไม่มีหูใบ ดอกออกเป็นช่อเชิงลดตามลำต้นและซอกใบ รูปทรงกระบอก ช่อดอกแยกเพศหรือสมบูรณ์เพศอยู่ร่วมต้น ดอกย่อยมีขนาดเล็ก กลีบรวมสีเขียวแกมเหลืองมี 5 กลีบ ดอกเพศผู้เป็นช่อแบบหางกระรอกออกรวมกันเป็นกลุ่ม มีก้านดอกย่อยสั้นมาก ดอกเพศเมียเป็นช่อดอกแบบช่อกระจะ ไม่มีก้านดอก มีขนาดใหญ่กว่าดอกเพศผู้ รังไข่อยู่ต่ำกว่าวงกลีบ ในดอกที่สมบูรณ์เพศมักมีเกสรเพศผู้ที่เป็นหมัน ดอกมีกลิ่นเหม็น ออกดอกราวเดือนมกราคม–มีนาคม ผลเป็นผลสดทรงลูกแพร์หรือรูปไข่ ขนาด 1.3–2.6 เซนติเมตร ภายในมีเมล็ดรูปทรงกลม 1–3 เมล็ด  ติดผลราวเดือนสิงหาคม–ตุลาคม ขยายพันธุ์ด้วยการเพาะเมล็ดหรือตอนกิ่ง

เหมือดคนมีถิ่นกำเนิดในอินเดีย จีนตอนใต้ อินโดจีน และนิวกินีตะวันตก ในไทยพบตามป่าเต็งรัง ป่าดิบแล้ง ป่าชายหาดที่ความสูงจากระดับน้ำทะเล 500–1,000 เมตร แก่นและลำต้นใช้ต้มดื่มแก้กษัย ปวดเมื่อย บำรุงกำลัง
# ออสติน เธียรี
ออสติน ไวต์ (Austin White) เป็นนักมวยปล้ำอาชีพชาวอเมริกันที่เซ็นสัญญากับ WWE ภายใต้ชื่อ ออสติน เธียรี (Austin Theory) ก่อนเข้าร่วม WWE เขาได้ขึ้นปล้ำในสมาคมอิสระ รวมถึงการเลื่อนตำแหน่งภายใต้เครือข่าย World Wrestling Network เช่น Full Impact Pro (FIP) และ Evolve ตลอดเส้นทางได้คว้าแชมป์ WWN Championship, FIP World Heavyweight Championship และ Evolve Championship นอกจากนี้ยังเป็นเจ้าของกระเป๋ามันนีอินเดอะแบงก์ที่อายุน้อยที่สุดในประวัติศาสตร์ WWE

แชมป์และรางวัล

เพาะกาย
National Physique Committee
NPC Georgia Teen, Men's bodybuilding championship winner (1 time)
มวยปล้ำอาชีพ
The Crash Lucha Libre
The Crash Heavyweight Championship (1 time)
ESPN
Ranked No. 3 of the 30 best Pro Wrestlers Under 30 in 2023
Evolve
Evolve Championship (1 time)
Full Impact Pro
FIP World Heavyweight Championship (1 time)
Fire Star Pro Wrestling
FSPW Heavyweight Championship (2 times)
Mucha Lucha Atlanta
MLA Global Championship (1 time)
Peachstate Wrestling Alliance
PWA Heritage Championship (1 time)
Pro Wrestling Illustrated
 Ranked No. 45 of the top 500 singles wrestlers in the PWI 500 in 2023
World Wrestling Network
WWN Championship (2 times)
WWA4
WWA4 Heavyweight Championship (1 time)
 WWE
 WWE United States Championship (2 times)
 WWE Tag Team Championship (1 time) – with Grayson Waller
 Men's Money in the Bank (2022)
 NXT Year-End Award (1 time)
 Future Star of NXT (2020)
Xtreme Wrestling Alliance
XWA Heavyweight Championship (1 time)
# กรมการเงินทหารเรือ
กรมการเงินทหารเรือ (อักษรย่อ: กง.ทร.) เป็นหน่วยงานราชการของกองทัพเรือไทย ซึ่งมีบทบาทในด้านการเงินและการบัญชี โดยมีเจ้ากรมการเงินทหารเรือคนปัจจุบัน (1 ตุลาคม พ.ศ. 2567) คือ พลเรือตรี วศิน สระศรีดา  ประกาศสำนักนายกรัฐมนตรี เรื่อง ให้นายทหารรับราชการ ราชกิจจานุเบกษา เล่มที่ 141 ตอนพิเศษ 262 ง 21 กันยายน พ.ศ. 2567รองเจ้ากรมการเงินทหารเรือ ได้แก่ นาวาเอกหญิง นันดา บูรณพงศ์ และ นาวาเอกหญิง เสาวลักษณ์ กระพี้แดง

 ประวัติ 
กรมการเงินทหารเรือถือกำเนิดตั้งแต่ปี พ.ศ. 2430 โดยพระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้ตราพระราชบัญญัติการทหารขึ้นใหม่ ซึ่งมีการจัดตั้ง "กรมใช้จ่าย" ขึ้นในกรมยุทธนาบริการ เพื่อทำหน้าที่เกี่ยวกับการเงิน จากนั้น ได้มีพระราชกฤษฎีกาจัดระเบียบกองทัพเรือในกระทรวงกลาโหม โดยเปลี่ยนชื่อจาก "กรมบัญชีกลางทหารเรือ" มาเป็น "กรมการเงินทหารเรือ" ณ วันที่ 21 กันยายน พ.ศ. 2491 จึงได้ถือวันดังกล่าวของทุกปี เป็นวันคล้ายวันสถาปนา

 กิจกรรมเพื่อสังคม 
กรมการเงินทหารเรือเป็นหนึ่งในหน่วยงานหลักที่ระดมเงินบริจาคสำหรับการแสดงกาชาดคอนเสิร์ต เพื่อบำรุงสภากาชาดไทยเหล่านักร้องดัง ร่วมงานกาชาดคอนเสิร์ต ครั้งที่ 45 บำรุงสภากาชาดไทยกาชาดคอนเสิร์ต ครั้งที่ 44 ทูลเกล้าฯ ถวายสมเด็จพระราชินี ในรัชกาลที่ 9

 สิ่งสืบทอด 
พ.ศ. 2548 กรมการเงินทหารเรือยังจัดสัมนาเชิงปฏิบัติการแก่ข้าราชการตำแหน่งการเงินเพื่อเพิ่มพูนความรู้ความเข้าใจการปฏิบัติงานด้านการเงิน และการบัญชี

 รางวัลที่ได้รับ 
 พ.ศ. 2560 : รางวัลระดับดีเด่น – วันแห่งการจัดการความรู้ของกองทัพเรือ ประจำปีงบประมาณ 2560 จากพลเรือเอก ณะ อารีนิจ ผู้บัญชาการทหารเรือทร.ยกระดับขีดความสามารถกำลังพลในกิจกรรม 'วันแห่งการจัดการความรู้'
 พ.ศ. 2561 : รางวัลยกย่องเกียรติคุณนักวิจัยกองทัพเรือ – จากระบบโปรแกรมบัญชีอิเล็กทรอนิกส์สำหรับส่วนราชการ (FIN GL) ในงานนาวีวิจัย 2018'บิ๊กนุ้ย' ปลื้ม นาวีวิจัย 2018 ของ ทร. เพื่อเป็นหนึ่งในท้องทะเล

 บุคคลที่มีชื่อเสียง 
 พลเรือเอก สุทธินันท์ สมานรักษ์ – ผู้บัญชาการกองเรือยุทธการ อดีตเจ้ากรมการเงินทหารเรือโปรดเกล้าฯแต่งตั้งทหาร 871 นาย "บิ๊กนัต" ผงาด "แม่ทัพฟ้า" "บิ๊กบี้" เข้าไลน์ 5 เสือ จ่อขึ้น "ผบ.ทบ." ปีหน้า "บิ๊กหนุ่ย" นั่ง "แม่ทัพภาค 1"
# ตอมา เมอนีเย
ตอมา เมอนีเย (เกิดวันที่ 12 กันยายน ค.ศ. 1991) เป็นนักฟุตบอลชาวเบลเยียม ปัจจุบันเล่นในตำแหน่งแบ็กขวาให้กับทรับซอนสปอร์ และทีมชาติเบลเยียม

 สถิติอาชีพ 
 ทีมชาติ 

เบลเยียมปีลงเล่นประตู20132020141020152020161012017642018151201941ทั้งหมด407

 ประตูในนามทีมชาติ 

ลำดับวันที่สนามนัดที่คู่แข่งประตูผลรายการแข่งขัน114 พฤศจิกายน 2016สนามกีฬาสมเด็จพระราชาธิบดีโบดวง, บรัสเซลส์, เบลเยียม151–08–1 ฟุตบอลโลก 2018 รอบคัดเลือก231 สิงหาคม 2017Stade Maurice Dufrasne, ลีแยฌ, เบลเยียม162–09–037–048–057 ตุลาคม 2017สนามกีฬาเกอร์บาวิตซา, ซาราเยโว, บอสเนียและเฮอร์เซโกวีนา181–04–3614 กรกฎาคม 2018สนามกีฬาเครสตอฟสกี, เซนต์ปีเตอส์เบิร์ก, รัสเซีย301–02–0ฟุตบอลโลก 2018713 ตุลาคม 2019Astana Arena, นูร์-ซุลตัน, คาซัคสถาน 392–02–0 ฟุตบอลชิงแชมป์แห่งชาติยุโรป 2020 รอบคัดเลือก

 เกียรติประวัติ 
กลึบบรึคเคอ
 เบลเจียนโปรลีก: 2015–16
 เบลเจียนคัพ: 2014–15

ปารีแซ็ง-แฌร์แม็ง
 ลีกเอิง: 2017–18, 2018–19
 กุปเดอฟร็องส์: 2017–18
 กุปเดอลาลีก: 2016–17, 2017–18
 ทรอเฟเดช็องปียง: 2016, 2017, 2019

เบลเยียม
 ฟุตบอลโลก อันดับที่สาม: 2018

เครื่องราชอิสริยภรณ์
 Godefroid of Honour: 2016
# กุน กัสเตลส์
กุน กัสเตลส์ (เกิดวันที่ 25 มิถุนายน ค.ศ. 1992) เป็นนักฟุตบอลชาวเบลเยียม ปัจจุบันเล่นในตำแหน่งผู้รักษาประตูให้กับสโมสรเยอรมัน เฟาเอ็ฟเอ็ล ว็อลฟส์บวร์ค

กัสเตลส์เริ่มต้นอาชีพกับสโมสรเคงก์ ต่อมาเขาย้ายไปเล่นในเยอรมนีให้กับ1899 ฮ็อฟเฟินไฮม์, แวร์เดอร์เบรเมิน (ยืมตัว) และเฟาเอ็ฟเอ็ล ว็อลฟส์บวร์ค ทำให้เขาได้ลงเล่นในบุนเดิสลีกามากกว่า 100 นัด

กัสเตลส์เคยลงเล่นให้กับทีมชาติเบลเยียมชุดเยาวชนรวมทั้งหมด 37 นัด ก่อนที่จะติดทีมชาติชุดใหญ่ครั้งแรกใน ค.ศ. 2013 ต่อมาในฟุตบอลโลก 2018 เขามีชื่อติดทีมชาติในฐานะผู้รักษาประตูมือสาม

 สโมสรอาชีพ 
กัสเตลส์เติบโตจากทีมเยาวชนของเคงก์ โดยเคยได้เล่นร่วมกับตีโบ กูร์ตัว ในช่วงแรก เขาได้รับการชื่นชมมากกว่ากูร์ตัว แต่เนื่องจากอาการบาดเจ็บ ทำให้กูร์ตัวกลายเป็นผู้รักษาประตูมือหนึ่งของสโมสรแทน

ในเดือนมกราคม ค.ศ. 2015 กัสเตลส์เซ็นสัญญากับเฟาเอ็ฟเอ็ล ว็อลฟส์บวร์ค โดยในช่วง 6 เดือนแรก เขาถูกปล่อยยืมตัวไปเล่นให้กับแวร์เดอร์เบรเมิน ก่อนที่จะกลับมายังต้นสังกัด เขาได้เล่นให้กับว็อลฟส์บวร์คในเดเอ็ฟเอ็ล-ซูเพอร์คัพ 2015 โดยเขารับลูกยิงของชาบี อาลอนโซ ในช่วงของการยิงลูกโทษ ทำให้ว็อลฟส์บวร์คสามารถเอาชนะไบเอิร์นมิวนิกไปได้ หลังจากที่เสมอกับ 1–1

เมื่อดีเอโก เบนาลโย ได้อำลาว็อลฟส์บวร์คในเดือนมิถุนายน ค.ศ. 2017 กัสเตลส์จึงได้ต่อสัญญาสามปีกับสโมสร และเปลี่ยนไปใส่เสื้อหมายเลข 1 เขาได้ลงเล่นในบุนเดิสลีกาครบทุกนัดในฤดูกาล 2017−18

 ทีมชาติ 
กัสเตลส์มีชื่อติดทีมชาติเบลเยียมครั้งแรกใน ค.ศ. 2013 เขาเกือบมีชื่อติดทีมชาติสำหรับการแข่งขันฟุตบอลโลก 2014 เนื่องจากเขาฟื้นฟูอาการบาดเจ็บไม่ทัน จึงทำให้ซิลวีโอ โปรโต และซัมมี โบสซึต ติดทีมชาติไปแทน

ผู้จัดการทีมชาติ โรเบร์โต มาร์ติเนซ มักเลือกผู้รักษาประตูติดทีมชาติจำนวน 4 คน แต่เนื่องจากฟุตบอลโลก 2018 อนุญาตให้เลือกผู้รักษาประตูติดทีมชาติได้เพียง 3 คน กัสเตลส์จึงต้องแข่งขันกับมัตส์ แซ็ลส์ เพื่อแย่งชิงตำแหน่งผู้รักษาประตูมือสาม ต่อจากตีโบ กูร์ตัว และซีมง มีญอแล สุดท้าย เขามีชื่อติดทีมชาติ 23 คนสุดท้ายในการแข่งขันที่รัสเซีย

 สถิติอาชีพ 

สโมสรฤดูกาลลีกถ้วยทวีปอื่น ๆทั้งหมดระดับลงเล่นประตูลงเล่นประตูลงเล่นประตูลงเล่นประตูลงเล่นประตู1899 ฮ็อฟเฟินไฮม์ 22011–12เรกีโอนาลลีกาซืท230—2302012–13เรกีโอนาลลีกาซืทเว็สท์70702014–152020รวม320—3201899 ฮ็อฟเฟินไฮม์2012–13บุนเดิสลีกา16000—201802013–1423020—250รวม39020—20430แวร์เดอร์เบรเมิน (ยืมตัว)2014–15บุนเดิสลีกา6010—70เฟาเอ็ฟเอ็ล ว็อลฟส์บวร์ค2015–161301020101702016–1720020—202402017–1834030203902018–1921030—240รวม8809020501040รวมทั้งหมด165012020701830อ้างอิง:
1. รวมถึง เยอรมันคัพ
2. รวมถึง ยูฟ่าแชมเปียนส์ลีก
3. รวมถึง เยอรมันซูเปอร์คัพ และ เพลย์ออฟหนีตกชั้นของบุนเดิสลีกา

 เกียรติประวัติ 
เฟาเอ็ฟเอ็ล ว็อลฟส์บวร์ค
 เดเอ็ฟเอ็ล-ซูเพอร์คัพ: 2015

เบลเยียม
 ฟุตบอลโลก อันดับที่สาม: 2018
# นาม พูนวัตถุ
นาม พูนวัตถุ (24 กรกฎาคม พ.ศ. 2453 - 19 ตุลาคม พ.ศ. 2550)หนังสือที่ระลึกในการพระราชทานเพลิงศพ นายนาม พูนวัตถุ  สืบค้นจากหอสมุดมหาวิทยาลัยธรรมศาสตร์ : ออนไลน์ อดีตรัฐมนตรีว่าการกระทรวงพาณิชย์ ในรัฐบาลเกรียงศักดิ์ ชมะนันทน์ อดีตอธิบดีกรมการค้าต่างประเทศ

 ประวัติ 
นาม พูนวัตถุ เกิดเมื่อวันที่ 24 กรกฎาคม พ.ศ. 2453 เข้าเรียนที่โรงเรียนอนุบาลวัดปรินายก

นาม พูนวัตถุ เป็นข้าราชการพลเรือนชาวไทย เคยรับราชการในสังกัดกระทรวงเศรษฐการ ผลงานที่โดดเด่นในขณะนั้นคือ การยกร่างพระราชบัญญัตินักบัญชี โดยมีบทบัญญัติเกี่ยวกับจัดตั้งสภาการบัญชีขึ้น เพื่อทำหน้าที่ควบคุมและส่งเสริมนักบัญชีและผู้สอบบัญชีทำนองเดียวกับเนติบัณฑิตยสภาและแพทยสภา ซึ่งต่อมากลายเป็นพระราชบัญญัติผู้สอบบัญชี พ.ศ. 2505 เป็นจุดกำเนิดของสภาวิชาชีพบัญชีในประเทศไทยกว่าจะเป็น "สภาวิชาชีพบัญชี" เขาเคยดำรงตำแหน่งรองอธิบดี และอธิบดีกรมการค้าต่างประเทศ ในปี พ.ศ. 2507

นาม พูนวัตถุ เป็นนักธุรกิจในกิจการอุตสาหกรรมผลิตและค้าอาหารสำเร็จรูปและเครื่องดื่ม โดยเคยเป็นหุ้นส่วนในบริษัท อาหารสยาม จำกัด ซึ่งก่อตั้งเมื่อปี พ.ศ. 2513 

นาม พูนวัตถุ เคยได้รับแต่งตั้งเป็นกรรมการร่างกฎหมาย สำนักงานคณะกรรมการกฤษฎีกา ในปี พ.ศ. 2519 ทำหน้าที่พิจารณาร่างพระราชบัญญัตินิรโทษกรรมแก่ผู้กระทำการยึดอำนาจการปกครองประเทศ เมื่อวันที่ 6 ตุลาคม พ.ศ. 2519 พ.ศ. ...

ต่อมาหลังการรัฐประหารในประเทศไทย พ.ศ. 2519 นาม ได้รับแต่งตั้งเป็นรัฐมนตรีว่าการกระทรวงพาณิชย์ ในรัฐบาลพลเอก เกรียงศักดิ์ ชมะนันทน์ เมื่อวันที่ 12 พฤศจิกายน พ.ศ. 2520พระบรมราชโองการ ประกาศ แต่งตั้งรัฐมนตรี (จำนวน ๓๓ ราย)

นาม พูนวัตถุ ได้รับพระราชทานเพลิงศพ ณ เมรุวัดธาตุทอง กรุงเทพมหานคร เมื่อวันอาทิตย์ที่ 27 มกราคม พ.ศ. 2551

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๕ ตอนที่ ๓๔ ง ฉบับพิเศษ หน้า ๓๔, ๒๗ มีนาคม ๒๕๒๑
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๘๖ ตอนที่ ๑๑๘ ง ฉบับพิเศษ หน้า ๒๖, ๓๑ ธันวาคม ๒๕๑๒
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๘๔ ตอนที่ ๔๑ ง ฉบับพิเศษ หน้า ๒๔, ๑๐ พฤษภาคม ๒๕๑๐
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญช่วยราชการเขตภายใน, เล่ม ๖๐ ตอนที่ ๔๑ ง หน้า ๒๔๗๒, ๓ สิงหาคม ๒๔๘๖
ราชกิจจานุเบกษา, แจ้งความสำนักคณะรัฐมนตรี เรื่อง พระราชทานเครื่องราชอิสริยาภรณ์, เล่ม ๗๒ ตอนที่ ๙๙ ง ฉบับพิเศษ หน้า ๔๒๔, ๒๙ ธันวาคม ๒๔๙๘
# Myosotis alpestris
Myosotis alpestris หรือ อัลไพน์ฟอร์เกตมีนอต (alpine forget-me-not) เป็นสายพันธุ์ของพืชในวงศ์หญ้างวงช้าง มีความสูงประมาณ 10-15 ซม. เป็นพืชล้มลุก ใบล่างกระจุกแบบกุหลาบซ้อน ดอกไม้มีความกว้างถึง 9 มม เบา และมีสีน้ำเงินเข้มถึงเหลือง พบได้ในภูเขาของยุโรปเอเชียและอเมริกาเหนือ พื้นที่ราบและทุ่งหญ้าที่ชื้นระหว่างระดับความสูง 1300 ถึง 3000 ม. เติบโตได้บนดินที่มีสิลิเกตหรือแคลเซียมคาร์บอเนต

Myosotis alpestris เป็นดอกไม้ประจำรัฐของรัฐอะแลสกา
# Malus
Malus (Sunset Western Garden Book, 1995:606–607 หรือ) เป็นสกุลของพืชในวงศ์กุหลาบ สกุลนี้ประกอบไปด้วยต้นไม้และพุ่มไม้ผลัดใบจำนวน 42 ถึง 55 สายพันธุ์จากป่าไม้และพุ่มไม้หนาทึบในเขตอบอุ่นของซีกโลกเหนือ ในยุโรป เอเชีย และอเมริกาเหนือ ซึ่งทำให้เกิดลูกผสมจำนวนมากทำให้แยกแยะได้ยาก

สายพันธุ์ที่มีชื่อเสียงและมีความสำคัญทางเศรษฐกิจมากที่สุดทั่วโลกคือแอปเปิล (Malus domestica) นอกจากนี้ยังมีบางสายพันธุ์จากเอเชียตะวันออกที่ขนาดผลเท่าเชอร์รี เช่น แอปเปิลญี่ปุ่น (Malus floribunda), เชอร์รีแอปเปิล (Malus baccata) และ Malus × zumi ซึ่งปลูกในภูมิอากาศอบอุ่นเป็นไม้พุ่มและไม้ประดับ
# สโมสรฟุตบอลแฮชแท็กยูไนเต็ด
สโมสรฟุตบอลแฮชแท็กยูไนเต็ด (อังกฤษ: Hashtag United Football Club) เป็นสโมสรฟุตบอลกึ่งอาชีพที่ตั้งอยู่ในเอสเซ็กซ์ ประเทศอังกฤษ ปัจจุบันพวกเขาเป็นสมาชิกของ Isthmian League Premier Division และเล่นที่ Len Salmon Stadium

สโมสรก่อตั้งในปี 2016 โดยสเปนเซอร์ โอเวน ซึ่งเป็นยูทูบเบอร์ แต่เดิมสโมสรเล่นนัดกระชับมิตรกับทีมงานของสโมสรฟุตบอลอาชีพ ทีมในซันเดย์ลีก และทีมนอกลีก โดยเกมดังกล่าวได้ถ่ายทำและทำไฮไลต์อัปโหลดไปยังช่องยูทูบของเขาและได้รับการติดตามทางออนไลน์อย่างรวดเร็ว 
ในปี 2017 โอเวนเริ่มพูดคุยกับสมาคมฟุตบอลถึงความเป็นไปได้ในการนำแฮชแท็กการเข้าร่วมระบบลีกฟุตบอลอังกฤษ สโมสรเข้าสู่ระบบลีกในตอนต้นของฤดูกาล 2018–19 โดยเล่นในอีสเทิร์นคันทีส์ลีก

สถิติแบ่งตามฤดูกาล
ฤดูกาลลีกระดับอันดับเอฟเอคัพเอฟเอเวสหมายเหตุ2018–19อีสเทิร์นคันทีส์ลีก ดิวิชันวันเซาต์101 จาก 19––เลื่อนชั้น
# พระยาวิสูตรสาครดิฐ (จอห์น บุช)
พระยาวิสูตรสาครดิฐ พระราชทานสัญญาบัตร  หรือนามเดิม จอห์น บุช (4 สิงหาคม ค.ศ. 1819 – 3 เมษายน ค.ศ. 1905) หรือที่รู้จักโดยทั่วไปคือ กัปตันบุช เป็นกัปตันเรือชาวอังกฤษซึ่งรับราชการในสยาม ช่วงรัชสมัยพระบาทสมเด็จพระจอมเกล้าเจ้าอยู่หัวและพระบาทสมเด็จพระจุลจอมเกล้าเจ้าอยู่หัว ดำรงตำแหน่งเจ้าของอู่ต่อเรือ บังคับเรือพระที่นั่ง และบริหารจัดการบริษัทบางกอกด๊อก (บริษัท อู่กรุงเทพ จำกัด ในปัจจุบัน) นอกจากนี้ ซอยเจริญกรุง 30 ที่เขาเคยอาศัยอยู่ ยังเรียกกันว่าซอยกัปตันบุชตามชื่อของเขา

 เครื่องราชอิสริยาภรณ์ 
  พระราชทานเครื่องราชอิสริยาภรณ์
# Castilleja
Castilleja เป็นสกุลของพืชในวงศ์ดอกดิน สามารถพบได้ในโลกใหม่ และมีสปีชีส์เพียงไม่กี่สปีชีส์ที่พบได้ในเอเชียเหนือจนถึงคาบสมุทรโคลาทางตะวันตกเฉียงเหนือของสหพันธรัฐรัสเซีย ชื่อสามัญในภาษาอังกฤษคือ "Indian paintbrush", "Paintbrush", "Owl's-Clover", "Prairie-fire" เป็นต้น Castilleja (กัสติเยฆา) เป็นที่รู้จักกันในเรื่องทำให้ทุ่งหญ้ากลายเป็นสีแดงด้วยช่อดอกของพวกมัน จัดอยู่ในวงศ์ Orobanchaceae (ตามการจัดเรียงพืชในลำดับ Lamiales ใหม่ครั้งใหญ่ซึ่งเริ่มในปี 2544 แหล่งอ้างอิงที่ไม่ตามการจัดประเภทใหม่นี้ อาจกำหนดพืชสกุลนี้ไว้ในวงศ์ Scrophulariaceae) เป็นพืชกึ่งเบียนอาศัยการดูดน้ำและแร่ธาตุจากรากของหญ้าและฟอร์บ (Forb) ชื่อของสกุลตั้งขึ้นเพื่อเป็นเกียรติให้กับนักพฤกษศาสตร์ชาวสเปน โดมิงโก กัสติเยโฆ (Domingo Castillejo)

 นิเวศวิทยา 
ชนิดพันธุ์ของ Castilleja ถูกกินโดยหนอนผีเสื้อ (อันดับเลพิดอปเทรา) บางชนิด ได้แก่ ผีเสื้อกลางคืนชนิด Schinia cupes (ได้รับการบันทึกไว้ว่ากินชนิดพันธุ์ C. exserta) และ Schinia pulchripennis (ซึ่งกินเฉพาะชนิด C. exserta) และผีเสื้อลายจุด checkerspot เช่น ชนิดในสกุล Euphydryas

 การใช้ประโยชน์ 
ดอกสามารถกินได้และถูกใช้โดยชนพื้นเมืองอเมริกันหลายเผ่า เป็นเครื่องปรุงกับผักใบเขียวอื่น ๆ ในปริมาณที่พอเหมาะ พืชสกุลนี้มีแนวโน้มที่จะดูดซับและรวบรวมซีลีเนียมไว้ในเนื้อเยื่อจากดินที่พวกมันเติบโต และอาจเป็นพิษมากหากกินราก หรือส่วนที่เป็นสีเขียวของพืช ดินที่มีความเป็นด่างสูงจะเพิ่มระดับซีลีเนียมในพืช พืชเหล่านี้มีประโยชน์ต่อสุขภาพเช่นเดียวกับการบริโภคกระเทียมหากรับประทานเพียงเฉพาะดอกในปริมาณเล็กน้อยที่พอเหมาะ

ชนเผ่าโอจิบเว ใช้พืชสกุลนี้ทำเป็นน้ำยาสระผมเพื่อทำให้ผมมันวาวและขึ้นทรง และใช้รักษาโรคไขข้อรูมาติสซั่ม ปริมาณซีลีเนียมสูงของพืชสกุลนี้ได้รับการอ้างถึงว่าเป็นปัจจัยของผลที่เกิดขึ้นดังกล่าว

 สัญลักษณ์ 
Castilleja linariifolia เป็นดอกไม้ประจำรัฐไวโอมิงWyoming Statute 8-3-104  (Title 8)
# Magnolia virginiana
Magnolia virginiana หรือ sweetbay magnolia เป็นสายพันธุ์ของพืชจากสกุลแมกโนเลีย เป็นไม้พุ่มหรือต้นไม้ขนาดเล็กถึงกลาง มีต้นกำเนิดมาจากอเมริกาเหนือตะวันออกเฉียงใต้ ถูกนำเข้ามาในยุโรปเมื่อปี 1688 เป็นแมกโนเลียแรกที่ถูกตั้งชื่อทางพฤกษศาสตร์ หรือเรียกได้ว่าเป็นชนิดต้นแบบของสกุลแมกโนเลีย ปัจจุบันปลูกเป็นไม้พุ่มประดับเป็นครั้งคราว
# จอห์น แอนเดอร์สัน
จอห์น แอนเดอร์สัน (23 มิถุนายน ค.ศ. 1858 – 24 มีนาคม ค.ศ. 1918) เป็นผู้ปกครองอาณานิคมชาวสกอตแลนด์ เคยดำรงตำแหน่งผู้ว่าการบริติชซีลอนและผู้ว่าการนิคมช่องแคบ

 การศึกษา 
เขาเป็นบุตรชายคนเดียวของ จอห์น แอนเดอร์สัน ผู้ควบคุมคณะสอนศาสนาในสกอตแลนด์ ก่อนอายุ 20 เขาจบการศึกษา ศิลปศาสตรมหาบัณฑิต จาก มหาวิทยาลัยแอเบอร์ดีน ด้วยเกียรตินิยมอันดับหนึ่ง และได้รับเหรียญทองในปีนั้น
# Tanacetum parthenium
Tanacetum parthenium หรือ ฟีเวอร์ฟิว (feverfew) เป็นพืชสมุนไพรยืนต้นในวงศ์ทานตะวัน

มันเป็นพืชสมุนไพรที่ใช้ในสมัยกรีก-ละตินโบราณแล้วต่อโดยแพทย์สมุนไพรยุโรป และถูกลืมเลือนในสมัยใหม่ แต่ความสนใจในพืชถูกปลุกขึ้นในปี 1990 โดยการศึกษาที่แสดงให้เห็นถึงประสิทธิภาพในการป้องกันไมเกรน

ในงานตีพิมพ์ต่าง ๆ Tanacetum parthenium มักจะใช้ชื่อพ้อง Chrysanthemum parthenium หรือ Pyrethrum parthenium แทน
# Lupinus perennis
Lupinus perennis เป็นพืชดอกในวงศ์ถั่ว (Fabaceae) แพร่หลายในภาคตะวันออกของสหรัฐอเมริกา (จากเท็กซัสและฟลอริด้าไปจนถึงเมน) และมินนิโซตา, แคนาดา (ออนตาริโอใต้, นิวฟันด์แลนด์และแลบราดอร์) และบนชายฝั่งของมหาสมุทรอาร์กติก เติบโตในพื้นที่ทรายเช่นเนินทรายและสะวันนาBiota of North America Program, 2013 county distribution map
# นอร์ทด็อยท์เชอร์ล็อยท์
นอร์ทด็อยท์เชอร์ล็อยท์  อดีตบริษัทขนส่งและเดินเรือสัญชาติเยอรมัน ก่อตั้งขึ้นในเบรเมินเมื่อวันที่ 20 กุมภาพันธ์ ค.ศ. 1857 และได้พัฒนาจนกลายเป็นหนึ่งในบริษัทต่อเรือที่สำคัญที่สุดของเยอรมนีในช่วงปลายคริสต์ศตวรรษที่ 19 และช่วงต้นคริสต์ศตวรรษที่ 20 และเป็นส่วนสำคัญในการพัฒนาเศรษฐกิจของเบรเมินและเบรเมอร์ฮาเฟิน กระทั่งวันที่ 1 กันยายน ค.ศ. 1970 บริษัทได้ควบรวมกิจการกับบริษัทฮาพัค  พร้อมกับเปลี่ยนชื่อเป็นฮาพัค-ล็อยท์ 

ในการเสด็จประพาสยุโรปครั้งที่ 2 หรือการเสด็จครั้งไกลบ้านของพระบาทสมเด็จพระจุลจอมเกล้าเจ้าอยู่หัวเมื่อ พ.ศ. 2450 พระองค์ได้ประทับเรือที่ทางบริษัทได้ต่อขึ้นเมื่อ ค.ศ. 1887 ลำหนึ่งนามว่า ซักเซน  เพื่อใช้เป็นเรือพระที่นั่งตลอดเส้นทางเสด็จพระราชดำเนินรวมถึงเส้นทางเสด็จพระราชดำเนินกลับ
# ราเมจแอนด์เฟอร์กูสัน
ราเมจแอนด์เฟอร์กูสัน  อดีตบริษัทอู่ต่อเรือสัญชาติสกอตแลนด์ซึ่งก่อตั้งที่เมือง ลีธ ดำเนินกิจการอยู่ระหว่าง ค.ศ. 1877 ถึง 1934 

โดยบริษัทแห่งนี้ได้เป็นผู้ออกแบบและต่อเรือ เรือพระที่นั่งมหาจักรี ลำแรกเมื่อ ค.ศ. 1891 ก่อนจะส่งมอบต่อให้กับทางรัฐบาลสยามเมื่อ ค.ศ. 1892

ต่อมาบริษัทประสบปัญหาทางการเงินอันเนื่องมาจากสภาวะเศรษฐกิจตกต่ำทั่วโลกจนต้องขายกิจการให้กับบริษัท เฮนรี ร็อบบ์ แอนด์ ซันส์ เมื่อ ค.ศ. 1934